ປະທານບໍລິສັດໄຟຟ້າໂຕກຽວ ລາອອກ
ປະທານບໍລິສັດໄຟຟ້າໂຕກຽວ ລາອອກຫຼັງຈາກ ບໍລິສັດຂາດທຶນຢ່າງໜັກ
ປະທານບໍລິສັດໄຟຟ້າໂຕກຽວຫຼື TEPCO ຂອງຍີ່ປຸ່ນ ກ່າວໃນວັນສຸກມື້ນີ້ວ່າ ທ່ານຈະລາອອກຫຼັງຈາກມີລາຍ ງານວ່າ ທາງບໍລິສັດໄດ້ຫຼຸບທຶນຫຼາຍທີ່ສຸດເປັນປະວັດ ການ ບໍລິສັດ TEPCO ແຈ້ງວ່າ ຕົນໄດ້ຂາດທຶນສຸດທິປະ ຈຳປີ 15 ພັນລ້ານໂດລາໃນວັນສຸກມື້ນີ້ ທ່າມກາງທີ່ ໄດ້ມີການຕຳໜິຕິຕຽນກ່ຽວກັບການຮັບມືຂອງບໍລິສັດ ຕໍ່ໄພພິບັດນິວເຄລຍ ທີ່ຮ້າຍແຮງສຸດ ໃນປະວັດສາດ ຂອງຍີ່ປຸ່ນນັ້ນ ທ່ານ Masataka Shimizu ປະທານທີ່ກຳລັງຈະ ພົ້ນຈາກຕຳແໜ່ງຂອງບໍລິສັດ ໄດ້ກ່າວຂໍຂະມາໂທດ ທີ່ກອງປະຊຸມຖະແຫຼງຂ່າວ ຈັດຂຶ້ນຢູ່ສຳນັກງານໃຫຍ່ ຂອງ TEPCO ໃນກຸງໂຕກຽວໃນວັນສຸກມື້ນີ້ ກ່ຽວ ກັບວິກິດການ ທີ່ຍັງດຳເນີນຢູ່ຕໍ່ມາທີ່ ໂຮງໄຟຟ້ານິວ ເຄລຍ Fukushima ຫຼັງຈາກທີ່ໄດ້ເກີດແຜ່ນດິນໄຫວຂະໜາດແຮງແລະຟອງຍັກສຸນາມິ ໃນເດືອນມີນາຜ່ານມາ ບໍລິສັດ TEPCO ກ່າວວ່າ ທ່ານ Toshio Mishizawa ຜູ້ອຳນວຍການບໍລິຫານຂອງ ບໍລິສັດຈະເຂົ້າຮັບໜ້າທີ່ແທນທ່ານ Shimizu